Tá ullmhúcháin faoi lán tseoil i mBéal Feirste
le comóradh céad bliain a dhéanamh ar an long, an Titanic
a chuaigh go tóin Poill an dara lá déag d’Aibreán 1912.
Ba sa gcathair a thóg an comhlacht Harland and Wolff an long.
Bhí bail-chríoch á chur ar a mhacasamhail den long Titanic inniu,
an togra turasóireachta ba dhaoire a tógadh i dTuaisceart Éireann.
Ní “Déanta i mBéal Feirste”
mana a bheidh mórán tógálaithe ábalta a úsáid i láthair na huaire
ach tá os cionn sé chéad post cruthaithe anseo.
Tá Titanic Bhéal Feirste suite in aice abhainn an Lagáin
sa cheantar inár tógadh agus a seoladh an long chlúiteach.
Beidh gailearaí san fhoirgneamh ag insint scéal an Titanic
agus na ndaoine áitiúla a thóg í.
Tá an foirgneamh sin mar
cheann de na foirgnimh is tábhachtaí insan straitéis turasóireachta don Tuaisceart.
Tá sé an- … le chun cinntiú go bhfuil difear idir an foirgneamh sin
agus na rudaí eile atá thart, ar an ábhar go bhfuil sé ar intinn ag an fhoirgneamh
go bhfuil íomhá tábhachtach faoin fhoirgneamh,
go bhfuil daoine ábalta rud a aithint ar fud fad an domhain
agus go bhfuil sé chomh difriúil sin
go bhfuil sé ag mealladh daoine chuig an áit.
Tá foirgneamh an Titanic anseo le foscailt go hoifigiúil
ag deireadh Mhí Mhárta.
Cheana féin tá os cionn 50 míle ticéad díolta
agus táthar ag súil le os cionn 400,000 cuairteoir ar fad sa chéad bhliain.
Áine Ní Ghallchóir, Nuacht TG4 i mBéal Feirste.